# Антони Пьотровски

### от Уикипедия, свободната енциклопедия

Антони Пьотровски полски художник
Роден: | 1853 Нетулиско, днес Полша
Починал: | 1924 Варшава, Полша

Антони Пьотровски (среща се и вариант Пиотровски, на полски: Antoni Piotrowski) е виден полски художник, живописец, повлиян от реализма и романтизма.

## [редактиране] Биография

Пьотровски е роден в Нетулиско, Куновска епархия, тогава в Руската империя в 1853 година. Баща му се занимава с валцоване на желязо. От 1869 година Пьотровски учи живопис при професор Войчех Герсон. От 1875 до 1877 година учи при професор Линденшмидт в Мюнхен, а от 1877 до 1879 г. - при Ян Матейко в Краковската художествена академия.

Пролет
Общомедия разполага с
мултимедийно съдържание за Антони Пьотровски

През 1879 година Антони Пьотровски пристига в новоосвободена България като кореспондент на английските списания „График“ и „Илюстрейтед Лондон нюз“ и на френските „Илюстрасион“ и „Монд илюстре“. Заминава за Париж, за да се върне в България през 1885 година. По време на Сръбско-българската война през 1885 година е доброволец на фронта. За проявена храброст в сраженията е награден с кръст.

Пьотровски рисува Сливнишкото сражение, атаката на Цариброд и влизането на българските войски в Пирот - общо 9 платна, закупени от българската държава и съхранявани днес в Националния военноисторически музей. Пьотровски публикува графики от войната в различни западноевропейски илюстровани издания. Художникът рисува и портрети на българските князе Александър I Батенберг и Фердинанд I, като вторият го награждава с орден за граждански заслуги.

През 1889 година Пьотровски отново идва в България, отива в Батак и рисува епичното си платно „Баташкото клане“. Картината печели награда на Пловдивското изложение през 1892 година.

В 1900 година се връща в Полша и се установява във Варшава. През 1905 година заминава като военен кореспондент в Манджурия. Умира във Варшава през 1924 година.

## [редактиране] Външни препратки

- Леонора Ангелова. Антони Пьотровски - Свидетел и хроникьор на княжеското време, Европа, бр. 5, 2002

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD%D0%B8_%D0%9F%D1%8C%D0%BE%D1%82%D1%80%D0%BE%D0%B2%D1%81%D0%BA%D0%B8_8fbb.html“.

Категории: Художници | Поляци

##### Views

- Статия
- Беседа
- Текуща версия

##### Търсене

##### На други езици

- Polski
- Português